2014-2015 yillar mavsumi yakunlariga ko‘ra dunyoning eng yaxshi futbolchisiga "Oltin to‘p"ni topshirish marosimi o‘tkaziladigan sana ma’lum bo‘ldi. Ma’lum qilinishicha, bu marosim 2016 yilning 11 yanvar kuniga belgilandi. Bugun FIFA bu mukofot uchun saralangan nomzodlar Krishtianu Ronaldu va Lionel Messi, shuningdek Neymar, hamda futbol olamining taniqli shaxslari ishtirokidagi videorolikni namoyish qilish orqali marosim sanasini oydinlashtirdi.